b'\n_START_ARTICLE_\nZabok\n_START_SECTION_\nZgodovina\n_START_PARAGRAPH_\nIme Zabok se v starih listinah prvi\xc4\x8d omenja leta 1335 v neki darilni listini ogrsko-hrva\xc5\xa1kega kralja Karla I. Ve\xc4\x8dji razvoj kraja  pa se je pri\xc4\x8del po izgradnji \xc5\xbeelezni\xc5\xa1ke proge. Gradnja  poznobaro\xc4\x8dne \xc5\xbeupnijske cerkve sv. Jelene Kri\xc5\xbearice se je pri\xc4\x8dela leta 1782, s freskami je bila poslikana 1788, kon\xc4\x8dana pa leta 1828. Tu stojita tudi dva dvorca. Prvi imenovan Dvorec Gjalski je menjal ve\xc4\x8d lastnikov, od 19. stoletja je bil v lasti dru\xc5\xbeine Babi\xc4\x87 iz katere izhaja  tudi knji\xc5\xbeevnik Ljubo Babi\xc4\x87, bolj znan s skrivnim imenom Ksaver \xc5\xa0andor Gjalski. Dvorec Bre\xc5\xa1\xc4\x87ak pa je leta 1892 zgradil grof Kulmer. V tem dvorcu je leta 1947 pri\xc4\x8dela delovati Dje\xc4\x8dja bolnica za plu\xc4\x8dne bolesti.'